Diari Oficial de la Generalitat Valenciana


Sumari del DOGV 5314, del 31-07-2006 (2006/8168)

ORDE de 23 de juny de 2006, del conseller de Sanitat, per la qual es crea el fitxer informatitzat .BTT (Ulisses)..
------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/06/23/(3)/dof/vci/html**

### Dades del document

Número de DOGV
:   5314

Data del DOGV
:   31-07-2006

Secció del DOGV
:   I. DISPOSICIONS GENERALS

Número del document
:   2006/8168


Data del document
:   23-06-2006

Organisme emissor
:   Conselleria de Sanitat

Tipus de document
:   Ordre

Descriptors 

:   * legislació
    * dades personals
    * base de dades
    * administració regional

ORDE de 23 de juny de 2006, del conseller de Sanitat, per la qual es crea el fitxer informatitzat .BTT (Ulisses).. [2006/8168]  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que la mateixa llei s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, l'article 20 de la mateixa llei disposa que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
L'article 10 i següents del Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la Conselleria competent per raó de la matèria.  
En atenció de totes estes consideracions, segons que establix l'article 35.e) de la Llei 5/1983, de 30 de desembre, de Govern Valencià i una vegada complits els tràmits establits en l'article 12 del Decret 96/1998, de 6 de juliol, del Govern Valencià, i una vegada emés l'informe preceptiu de l'Àrea Jurídica,  
ORDENE  
Article 1  
La present orde té per objecte la creació i regulació dels fitxers informatitzats que se citen en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3  
Les persones afectades del fitxer informatitzat poden exercir el seu dret d'accés, rectificació, i cancel.lació de dades, quan siga procedent, davant de l'òrgan que es concreta en esta orde.  
Disposició final  
La present orde entrarà en vigor l'endemà de la publicació en el Diari Oficial de la Generalitat.  
València, 23 de juny de 2006  
El conseller de Sanitat,  
Rafael Blasco Castany  
ANNEX  
Conselleria de Sanitat  
Direcció General de Recursos Humans  
BBT (ULISSES)  
1. Finalitat i ús del fitxer  
La gestió de les llistes d'ocupació temporal d'institucions sanitàries regulades per Orde de 27 de maig de 2004, de la Conselleria de Sanitat, per la qual es regula el procediment per a la cobertura temporal de places del personal a qui resulta d'aplicació el Decret 71/1989, de 15 de maig de 2004, de la Conselleria de Sanitat del Consell de la Generalitat, sobre regulació dels Òrgans de Gestió de personal de la Conselleria de Sanitat i Òrgans dependents.  
Usos:   
- Promoció i selecció del personal, oposicions i concursos.  
2. Persones o col.lectius sobre els quals es pretén obtindre dades de caràcter personal.  
Persones que sol.liciten la inscripció en les llistes d'ocupació temporal d'institucions sanitàries dependents de la Conselleria de Sanitat.  
 3. Procedència, procediment i suport per a la recollida de dades de caràcter personal  
- Procedència:   
- El mateix interessat.  
- Administracions Públiques  
Procediment:   
- Formularis o cupons  
Suport:   
- Paper  
4. Estructura bàsica del fitxer automatitzat i la descripció dels tipus de dades de caràcter personal que hi ha incloses.  
DNI/NIF  
Nom i cognoms  
Adreça (postal, electrònica)  
Telèfon  
Data de naixement  
Nacionalitat  
Formació, Titulacions  
Experiència professional  
Cos/escala  
Historial del treballador  
5. Cessions de dades de caràcter personal i, si és el cas, les transferències de dades que es prevegen a països tercers.  
No estan previstes.  
6. Òrgan responsable del fitxer  
Direcció General de Recursos Humans  
7. Servicis o unitats davant els quals pogueren exercir-se els drets d'accés, rectificació i cancel.lació.  
Direcció General de Recursos Humans.  
8. Mesures de seguretat amb indicació del nivell bàsic, mitjà o alt exigible: nivell mitjà, segons els criteris arreplegats en el Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.


Còpia Permalink ELI